Author: kovac
Last saved by: UDZS

Vyhodnotenie pripomienkového konania
k materiálu „Výročná správa o hospodárení Úradu pre dohľad nad zdravotnou starostlivosťou za rok 2006“

Spôsob pripomienkového konania: bežný/zjednodušený/skrátený postup – dôvod:	zjednodušený

Zoznam oslovených subjektov:
Ministerstvo zdravotníctva SR a Ministerstvo financií SR
Počet oslovených subjektov:	2
Zaslali do stanoveného termínu (do 9. 3. 2006):	2
Zaslali po termíne:	0	
Vôbec nezaslali:	0	
Subjekty, ktoré nemali pripomienky:	0	
Počet vznesených pripomienok:	12	Ministerstvo zdravotníctva SR, Ministerstvo financií SR, 
Počet akceptovaných:	12
Počet neakceptovaných, z toho počet zásadných:	0 - 0
–	ktoré subjekty:
Rozporové konanie (s kým, kedy, na akej úrovni,
s akým výsledkom:	-
Počet odstránených pripomienok:	-
Počet neodstránených pripomienok:	-

Rezort | Pripomienka | Typ | Vyh. | Spôsob vyhodnotenia | Poznámka
Ministerstvo zdravotníctva SR | v časti 3.4, strana 16 - Prebytok hospodárenia – doplniť návrh použitia prebytku prostriedkov z roku 2006 v sume 187 281  tis. Sk | Z | Č | Podľa § 28 ods. 5 zák. 581/2004 Z. z. je kladný hospodársky výsledok zdrojom financovania úradu v nasledujúcich obdobiach, v texte materiálu je uvedený predpoklad jeho použitia najmä na kapitálové výdavky. V texte bola doplnená odvolávka na §28, ods. 5 zákona č. 581/2004. | Výsledok rokovania s Ing. Bugriovou (MZ SR) dňa 14. 3. 07 bol, že MZ SR netrvá na zásadnej pripomienke.
| v časti 2.5, strana 3 - Oblasť verejného zdravotného poistenia  - bližšie vysvetliť nízke percento uhradených pokút (25,12 %) | O | N | Problematika druhej kapitoly výročnej správy o hospodárení bude podrobnejšie rozoberaná v správe o činnosti úradu za rok 2006, ktorá bude predložená vláde SR do 30. júna 2007. | Prerokované s MUDr. Šebom (MZ SR) dňa 14. 3. 07.
| v časti 2.8, strana 9 - Oblasť dohľadu nad nákupom zdravotnej starostlivosti -  bližšie špecifikovať odstúpené podania (62 podaní) a  vysoký počet neopodstatnených podaní 249 | O | Č | Text materiálu bol sčasti upravený a problematika podaní bude podrobnejšie analyzovaná v správe o činnosti úradu, ktorá bude predložená vláde SR do 30. júna 2007. | Prerokované s MUDr. Šebom (MZ SR) dňa 14. 3. 07.
| v časti 2.8, strana 10 - Oblasť dohľadu nad nákupom zdravotnej starostlivosti -  v texte nad tabuľkou je uvedené, že úrad obdržal 317 podaní týkajúcich sa nákupu zdravotnej starostlivosti a následne v tabuľke je uvedený počet podaní celkom 482, bližšie vysvetliť alebo špecifikovať  rozdielnosť  údajov | O | A | Chyba v texte, text materiálu bol upravený |
| v časti 2.9, strana 11 - Registre a  zoznamy - je potrebné upraviť  dátum prideľovania  kódov úrad do 31.12.2007 na termín  do  31.12.2006 | O | A | Upravený text materiálu v zmysle pripomienky |
| v časti 2.10, strana 12 - Vestník úradu - v druhom odseku je potrebné opraviť  slovo úťahu na úradu | O | A | Upravený text materiálu v zmysle pripomienky |
| v časti 3.1, strana 13 - Zostatok prostriedkov z predchádzajúceho roka – upraviť prebytok hospodárenia roka 2005 vo výške 187 281 Sk na sumu 187 281 tis. Sk | O | A | Upravený text materiálu v zmysle pripomienky |
| v časti 3.3, strana 15 - Výdavky rozpočtu - v texte je potrebné opraviť údaj - výdavky na nákup  osobných automobilov plánované vo výške 18 000 mil. Sk, čo  znamená 18 mld. Sk, ďalej je uvedený údaj 8 049 (nie je jednoznačné o akú sumu sa jedná Sk, tis, mil.) | O | A | Upravený text materiálu v zmysle pripomienky |
| časť výkazy - výška nájomného za rok 2006 podľa Výkazu o plnení rozpočtu ostatných subjektov verejnej správy, zostavený k 31.12.2006 predstavuje sumu 20 368 tis. Sk, v textovej časti materiálu žiadam bližšie upresniť výmeru prenajatých priestorov a výšku prenájmu na 1/m^2 | O | A | Upravený text materiálu v zmysle pripomienky | Výsledok rokovania s Ing. Bugriovou (MZ SR) dňa 14. 3. 07
Ministerstvo financií SR | Text prvého odseku predkladacej správy žiadam zosúladiť so znením § 19 ods. 1 písm. c) zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov, podľa ktorého je Úrad pre dohľad nad zdravotnou starostlivosťou (ďalej len „úrad“) povinný predložiť výročnú správu o hospodárení do troch mesiacov po skončení kalendárneho roka. | O | A | Upravený text materiálu v zmysle pripomienky |
| Odporúčam, aby úrad v bode 2. Základný štatistický prehľad o hlavnej činnosti úradu v roku 2006 správne uvádzal, že do vlády predloží „Správu o svojej činnosti za rok 2006“ v súlade s § 19 ods. 1 písm. a) zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. | O | A | Upravený text materiálu v zmysle pripomienky |
| V prvom odseku časti 3.2. Príjmy rozpočtu odporúčam vypustiť vetu „Ministerstvo financií SR používa pre stanovenie základu inú metodiku ako zdravotné poisťovne, čo spôsobilo nižší príjem úradu o 22 087 tis. Sk.“ Podľa môjho názoru nižší príspevok na činnosť úradu vyplynul z nižšieho reálneho naplnenia výberu poistného od ekonomicky aktívnych obyvateľov v systéme zdravotného poistenia oproti rozpočtovanej úrovni v sume približne 1,8 mld. Sk. | O | A | Upravený text materiálu v zmysle pripomienky |